Vyhodnotenie medzirezortného pripomienkového konania

Spôsob pripomienkového konania: bežné

Zoznam oslovených subjektov: podpredseda vlády pre ekonomiku, podpredseda vlády pre legislatívu, podpredseda vlády pre európsku integráciu a pre ľudské a menšinové práva a regionálny rozvoj, ministerstvo dopravy, pôšt a telekomunikácií, ministerstvo zahraničných vecí, ministerstvo vnútra, ministerstvo hospodárstva, ministerstvo financií, ministerstvo kultúry, ministerstvo obrany, ministerstvo školstva, ministerstvo zdravotníctva, ministerstvo výstavby a regionálneho rozvoja, ministerstvo spravodlivosti, ministerstvo práce, sociálnych vecí a rodiny, ministerstvo pôdohospodárstva, ministerstvo životného prostredia, Úrad vlády, odbor vládnej agendy Úradu vlády, Najvyšší kontrolný úrad, ZMOS. 

Počet oslovených subjektov: 19

Zaslali do stanoveného termínu: 15

Zaslali po termíne: Ministerstvo práce, sociálnych vecí a rodiny SR,  Ministerstvo pôdohospodárstva SR

Vôbec nezaslali:, Najvyšší kontrolný úrad SR, odbor vládnej agendy ÚV SR, 

 Rozporové konanie: rozpory odstránené na základe rokovaní 

Rezort	Pripomienka	Typ	Spôsob vybavenia	Odôvodnenie	
PPV Csáky	Kancelária PPV nemá pripomienky				
MS SR	Ministerstvo spravodlivosti nemá pripomienky 				
MO SR	Vypustiť text z prílohy č. 1, pod por. č. 28, nakoľko tam uvedený ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu patrí do gescie MO SR
Vypustiť text z prílohy č. 1, pod por. č. 97 a tento zaradiť k MV SR, nakoľko zák. č. 387/2002 Z. z. o riadení štátu v krízových situáciách mimo času vojny a vojnového stavu je v gescii MV SR
V prílohe č. 1 pod por. č. 98 v rubrike „predpoklad odovzdania do NR SR“ doplniť číslicu „2003“
V prílohe č. 1 text pod č. 99 upraviť nasledovne: „312/2002 Z. z. o ozbrojených silách Slovenskej republiky“  a v rubrike „predpoklad odovzdania do NR SR vložiť číslicu „2003“	Z
	A
	Text bol upravený, pôvodná príloha č. 1 sa stala súčasťou 8. časti materiálu.	
	Doplniť materiál o informácie, akým spôsobom bude vykonávaná koordinácia činnosti ministerstiev a ostatných ÚOŠS, vyplývajúca zo zákona č. 575/2001 Z. z. 	O	A		
MK SR	Zvážiť navrhovanú formuláciu v súvislosti s platnou povinnosťou zachovania účelového určenia majetku, nakoľko do uskutočnenia fiskálnej decentralizácie by takýto krok mohol spôsobiť vážne problémy kultúrnym organizáciám v zriaďovateľskej pôsobnosti samospráv. Po uskutočnení fiskálnej decentralizácie je možné o takomto riešení uvažovať.	O	N	Ide o dovŕšenie obsahu vlastníckeho práva, s možnosťou o. i. s predmetom vlastníckeho práva aj bez obmedzenia nakladať. Súčasná táto povinnosť obmedzuje s predmetom vlastníctva voľne nakladať, pretože samospráva – vlastník na to potrebuje súhlas orgánu štátnej správy. Týmto dochádza k obmedzeniu vlastníckeho práva. V prípade ponechania súčasného stavu by bol štát povinný platiť vlastníkovi primeranú náhradu za obmedzenie výkonu vlastníckeho práva (čl. 20 ods. 4 Ústavy SR).	
	Navrhuje sa úprava § 19 a 20 zák. č. 115/1998 Z. z. o múzeách a galériách a ... tak, aby tieto (kontrolné) kompetencie boli naďalej zverené štátu.	O	A	S tým, že príprava legislatívy je zverená jednotlivým rezortom, podľa ich vecnej príslušnosti, v tomto prípade je potrebné aby takúto úpravu vypracovalo a predložilo MK.	
MŽP SR	Z kapitoly Presun ďalších kompetencií zo štátnej správy na územnú samosprávu vypustiť bod 7. Úsek ochrany a tvorby životného prostredia v plnom znení, nakoľko nad rámec zákona č. 416/2001 Z. z. sa o presune kompetencií neuvažuje. 	O	N	Ide o upresnenie charakteru výkonu kompetencie vo vyťahu k spôsobu jej financovania. V prípade preneseného výkonu pôsobnosti štátnej správy (súčasný stav) hradí náklady spojené s výkonom štát (po 1.1.2004 z rozpočtovej kapitoly MŽP). V prípade prehodnotenia charakteru na samosprávnu pôsobnosť budú náklady hradené z valstných príjmov obcí (podielové dane)	
MV RR SR	Na str. 19 a 20 „Úsek stavebného poriadku, výstavby a regionálneho rozvoja“ písm. b) – ponechať v kompetencii miestnej štátnej správy a nepresúvať ju na obce.	O	A	vypustené.	
	Pôsobnosti v písm. c) presunúť do kompetencie štátneho orgánu na krajskej úrovni (k stavebnému orgánu št. správy).	O	A	vypustené
	
	Doplniť bod d), v ktorom ponechať na úrovni miestnej štátnej správy prijímanie a posudzovanie projektov programu „de minimis“ v oblasti regionálneho rozvoja	O	N	Nie je predmetom decentralizácie 	
	V prílohe č. 1 vypustiť bod č. 91 zák. č. 182/1993 Z. z. o vlastníctve bytov a nebytových priestorov spod gescie MVRR	O	A	Text bol upravený, príloha č. 1 sa stala súčasťou 8. časti materiálu.	
	Vypustiť v prílohe č. 1 zákon, ktorým sa presunú navrhované pôsobnosti na územnú samosprávu.	O	N	V prípade presunu niektorých kompetencií na územnú samosprávu je takýto zákon potrebný	
MZ SR	Z časti „Úsek zdravotníctva“, str. 18, vypustiť písmená a), b), c), za zostávajúci text doplniť text tak, ako je uvedený v pripomienkach.	O	A	Text upravený 	
MF SR
(niektoré pripomienky mali len charakter konštatovania)	V rámci jednotlivých častí materiálu jednoznačne formulovať závery a riešenia vo forme konkrétnych úloh pre príslušných gestorov legislatívnych predpisov.	Z	A	Materiál je podkladom pre prípravu zákonov (8. časť), definuje ďalšie presúvané kompetencie, model miestnej štátnej správy, postup v komunálnej reforme, zásady financovania, kontroly, správneho konania a súdnictva. 	
	Nesúhlas s konštatovaním, že materiál nemá finančný, ekonomický, enviromentálny vplyv, ani vplyv na zvýšenie zamestnanosti v štátnej správe a územnej samospráve.	O	N	Navrhované riešenia budú vykonané bez nárokov na ďalšie finančné zdroje nad rámec výdavkov schválených v rozpočte na rok 2003 a 2004. samotný materiál nemá uvedené vplyvy, tie budú mať až konkrétne zákony
	
	Materiál úzko súvisí s návrhom Koncepcie usporiadania miestnej štátnej správy pripravovaným MV na rokovanie vlády. Je nevyhnutné, aby obidva materiály boli prerokované vo vláde súčasne. 	O	A		
	Odporúča sa zváženie vypustiť z materiálu požiadavku na zrušenie povinnosti zachovania účelového určenia majetku (pretože po zrušení tejto povinnosti nebude možné v zákone túto ochranu majetku zabezpečiť). 	O	N	Odstránením povinnosti zachovať účelové určenie majetku ide o plné dovŕšenie obsahu vlastníckeho práva, s možnosťou o. i. s predmetom vlastníckeho práva aj nakladať. Práve táto povinnosť neumožňuje s predmetom vlastníctva voľne nakladať, pretože samospráva – vlastník na to potrebuje súhlas orgánu štátnej správy, pričom dochádza k obmedzeniu vlastníckeho práva. Inak by bol štát povinný platiť vlastníkovi primeranú náhradu za obmedzenie výkonu vlastníckeho práva (čl. 20 ods. 4 Ústavy SR), k čomu v rozpore s uvedeným dnes nedochádza. 	
	K zneniu úlohy v bode B.1 žiadame na konci doplniť slová „bez nároku na zamestnanosť a ďalšie zdroje štátneho rozpočtu“.	O	A		
	Doplniť návrh uznesenia o úlohu pre predsedu Úradu pre štátnu službu, ktorý by vytvoril legislatívne podmienky na pripravované zmeny predovšetkým vo vzťahu k ďalšiemu presunu štátnych zamestnancov na orgány samosprávy, ku zrušeniu orgánov miestnej štátnej správy a k inému usporiadaniu orgánov špecializovanej miestnej štátnej správy v území.	O	A		
	Špecifikovať termíny povinné a nepovinné úlohy (samosprávy), pretože nemajú oporu v zákone; konštatovanie pod písm. a) odporuje konštatovaniu v písm. e) (str. 6 a 7).	O	A		
	V časti „Kontrola v územnej samospráve“ vypustiť vetu: „Novela zákona nezávislosť hlavného kontrolóra obce nezvýšila, pretože sa stal zamestnancom obce na dobu určitú“ z dôvodu, že zákon o rozpočt. pravidlách, ani jeho novela postavenie hl. kontrolóra nerieši.	O	A	Upresnený text	
	Z odseku 8 (str. 9) vypustiť poslednú vetu vzhľadom na to, že MF táto kompetencia neprislúcha.	O	N	Uvedená veta nerieši kompetencie MF v danej oblasti. Text zaoberá výlučne kompetenciami obcí v danej súvislosti	
	V časti decentralizácia kompetencií – pôsobnosť územnej samosprávy v 4. odseku vypustiť poslednú vetu; v rámci predkladania zákonov sa povinne posudzuje dopad zákona na rozpočty územných samospráv (§ 51 zák. č. 303/1995 Z. z.)	O	C	Zákon hovorí o tejto povinnosti, ale na druhej strane sa to nevykonáva vždy, resp. vždy dosť dôsledne (zákon 416/2001 Z.z.). Na túto skutočnosť upozorňuje upravený text.	
	Presun ďalších kompetencií zo štátnej správy na samosprávu – Úsek dopravy a prepravy; riešiť prechod železničných tratí, majetkového podielu na letiskách miestneho a regionálneho významu a podielu štátu v podnikoch SAD do vlastníctva obcí a územných celkov osobitnými predpismi v pôsobnosti MDPaT. 	O	A	Upresnené na základe stanoviska MDPaT	
	Úsek zdravotníctva, písm. c) a d) – upresniť v znení predošlej pripomienky (prechod nemocníc, polikliník, ... do vlastníctva samosprávy).	O	A	Upresnené na základe stanoviska MZ SR.	
	Problém prechodu vlastníckeho práva z VÚC na obce tam, kde prešla zriaďovateľská pôsobnosť zo štátu na VÚC (napr. opatrovateľská služba) a teraz by mal výkon týchto kompetencií prejsť unifikovane na obce.	O	A	Na právny problém bude upozornené pri príprave príslušnej legislatívy.	
	Úsek financií, cien a majetku – vypustiť kompetencie z písmen a) a b); pri c) zmeniť slová krajský úrad za okresný úrad.	O	A	Text zmenený.	
	Úsek staveb. poriadku, výstavby a regionálneho rozvoja. Vypustiť kompetenciu  - registráciu spoločenstiev vlastníkov bytov a nebytových priestorov podľa zák. č. 182/1993 Z. z. o vlastníctve bytov a nebytových priestorov; MF ju nenavrhuje presunúť na obce.	O	A	Upresnené na základe stanoviska MvaRR SR	
	Reforma miestnej štátnej správy, v bode d) (str. 21) nahradiť slová „zrušením rozpočtovej kapitoly štátneho rozpočtu krajské úrady“ slovami 
„zrušením rozpočtových kapitol krajských úradov“.	O	A	Upravené.	
	Absentuje model usporiadania miestnej štátnej správy	O	A	Upravené na základe dohody s MV SR	
	Navrhuje sa, aby prednosta kraja vykonával aj úlohy úradu všeobecnej miestnej štátnej správy tak, ako je to uvedené v materiáli MV (Koncepcia...) – činnosti v oblasti majetkovoprávnej, v oblasti zmierňovania majetkových krívd, mimosúdnych rehabilitácií a aby viedol register združení vlastníkov bytov a nebytových priestorov.	O	A	Zosúladené s Koncepciou MV SR.	
	Samospráva VÚC a Financovanie samosprávy. K navrhovaným zmenám financovania vo vzťahu k obciam sa odporúča ako možný variant aj smerovanie finančných tokov na obce prostredníctvom VÚC, napr. v oblasti školstva: kapitola SFV – VÚC – obce. 	O	N	Navrhované riešenia v oblasti školstva túto možnosť nevyžadujú	
	Navrhuje sa ponechať dotáciu pre kultúrne zariadenie vo Vysokých Tatrách na rok 2004 a postupne eliminovať až od roku 2005.	O	A		
	Pri úvahách o financovaní bežných výdavkov, o. i. o zavedení prirážky k dani z príjmov FO zo závislej činnosti je nutné uviesť, že tieto úvahy sú v rozpore s pripravovanou koncepciou daňovej reformy v rokoch 2004 až 2006, ktorá predpokladá zavedenie rovnej dane a zrušenie paušálnej dane. Úvahy o zavedení prirážky vypustiť.	O	A	Vypustené 	
	V rámci financovania kapitálových výdavkov spojených s regionálnym rozvojom sa odporúča časť, ktorá pojednáva o regionálne diferencovanej daňovej politike a regionálne diferencovanom daňovom systéme upresniť v intenciách pripravovanej daňovej reformy.	O	A	Upresnené	
	Odporúča sa prehodnotiť zámer vypustiť odmeňovanie zamestnancov samosprávy spod právneho režimu zákona o verejnej službe a ich začlenenie do ZP. Ide o verejné financie a štát by sa mal určitým spôsobom vyjadrovať k prioritám v štruktúre bežných výdavkov z dôvodu, aby sa nestávalo, ako je to v akciových spoločnostiach štátu, že výdavky na platy zamestnancov v jednotlivých rokoch rastú vyššie ako inflácia a štát má hľadať zdroje na krytie deficitu hospodárenia organizácie.	O	N	Ide o potvrdenie personálnej nezávislosti samosprávy ako samostatných právnických osôb, čo sa týka aj spôsobu nakladania s vlastnými prostriedkami, teda aj spôsobu odmeňovania vlastných zamestnancov. Obce, ani VÚC nemajú nič spoločné s právnym režimom štátnych a. s.	
	Kontrola v územnej samospráve. Za slová „Ministerstvo financií“ doplniť slová „a územne príslušná správa finančnej kontroly“ a slová „k finančným prostriedkom predvstupovej a povstupovej pomoci EÚ“ nahradiť slovami „k finančným prostriedkom predvstupovej pomoci PHARE, ISPA, SAPARD, a po vstupe do EÚ k finančným prostriedkom štrukturálnych fondov a kohézneho fondu“.	O	A	Text zmenený.	
	Upresniť kontrolu majetku štátu v správe územnej samosprávy; podľa zákona prechádza buď do jej vlastníctva, alebo do užívania, t. j. do nájmu alebo výpožičky.	O	A	Text upresnený	
	Príloha č. 1 – zák. č. 182/1995 Z. z. o vlastníctve bytov a nebytových priestorov presunúť z pôsobnosti MV a RR do pôsobnosti MF; zák. č. 544/1990 Zb. o miestnych poplatkoch presunúť z pôsobnosti MH do MF.	O	A	Text upresnený, príloha č. 1 sa stala súčasťou 8. časti materiálu.	
MDPaT SR	Bez náhrady vypustiť v časti presun ďalších kompetencií (str. 17) písm. a) ako samosprávnu pôsobnosť presunúť na samosprávu VÚC vlastníctvo, správu a údržbu vybraných regionálnych železničných tratí.	Z	A	Text upravený	
	Na str. 17 upresniť bod b) nasledovne: „b) odovzdať majetkový podiel na malých letiskách, ktoré majú miestny a regionálny význam mestám, na katastri ktorých letisko leží“.	O	A	Text upravený	
	Na str. 17 vypustiť bez náhrady písm. c) previesť na samosprávu VÚC majetkový podiel štátu v podnikoch SAD	Z	A	Text upravený	
	Upraviť tabuľku na str. 27 „Prehľad nových úradov miestnej štátnej správy“	Z	A	Text bude upravený v zmysle pripomienky	
	V odseku 1 na str. 31 v treťom riadku za slovo „zamestnancov“ vložiť slová „okrem zamestnancov zaradených na úseku dopravy a pozemných komunikácií“.	Z	N	Bude riešené v rámci systemizácie štátnozamestnaneckých miest , v rámci ŠR	
	V kapitole Územná samospráva nahradiť slovo „dopravy“ slovami „cestnej dopravy“ (str. 44, tretí odsek).	O	A	Text upravený	
	Nesúhlas so všeobecným odstránením povinnosti zachovať účelovú viazanosť majetku (str. 46, prvá odrážka). V oblasti cestného hospodárstva sú kapacity údržby nevyhnutne potrebné pre zachovanie prevádzkovej spôsobilosti cestnej siete a tým i chodu národného hospodárstva.	O	A	Ide o odstránenie tejto povinnosti zo zákonov o majetku obcí a o majetku VÚC, ktorá sa týka zariadení v oblastiach školstva, sociálnych vecí, zdravotníctva a kultúry. Účelové viazanie majetku v cestnom hospodárstve je dané osobitným zákonom, ktorý v tomto nebude dotknutý.	
	Z prílohy č. 1 vypustiť pol. č. 46 – zák. č. 164/1996 Z. z. o dráhach	O	A	Text upravený, príloha č. 1 je súčasťou 8. časti materiálu	
	V prílohe č. 1 nahradiť celý text v riadku pod bodom č. 43 a nahradiť textom „zák. č. 478/2002 Z. z. o ochrane ovzdušia a ktorým sa mení a dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov“	Z	A	Text bude upravený v znení pripomienky, plus platí uvedené vyššie	
MŠ SR
(niektoré pripomienky mali len charakter konštatovania)	MŠ trvá na konštituovaní špecializovanej miestnej štátnej správy na úseku školstva, kvôli zabezpečeniu výkonu štátnej správy na úseku školstva s cieľom minimalizovať finančné prostriedky štátneho rozpočtu a priblíženia sa k občanovi	Z	C	Materiál sa v tejto otázke predkladá na rokovanie vlády v alternatívnom riešení, ktoré zahŕňa aj školské úrady	
	Pri presune kompetencií spoločne s finančnými prostriedkami je potrebné vypracovať mechanizmus kontroly a sankcií za porušovanie všeobecne záväzných právnych predpisov.	O	A	Tento mechanizmus sa v materiáli navrhuje vypracovať, dokonca sa uvádza ako nevyhnutné vypracovať, resp. zlepšiť kontrolný mechanizmus (zák. o kontrole v samospráve).	
	Navrhovaný presun kompetencií v oblasti školstva nemá opodstatnenie (pripomienka č. 5)	O	N		
	Problém zriaďovania združení obcí , ktoré by mali vykonávať kompetencie v oblasti školstva; ide o dobrovoľnosť – donútiť ich podľa Ústavy SR nemožno. Kto bude rozhodovať v správnom konaní v druhom stupni, keď takéto združenia nebudú právnickými osobami.	O	N	Združenie obcí je podľa príslušných predpisov (§ 20b ods. 2 zák. č. 369/1990 Zb. o obecnom zriadení) právnickou osobou, môže teda vystupovať v právnych vzťahoch. 	
MH SR
(niektoré pripomienky mali len charakter konštatovania)	Vhodné by bolo zosúladiť s materiálom Koncepcia ... vypracovaným MV SR 	O	A		
	MH vyhovuje navrhovaný spôsob výkonu štátnej správy v oblasti bezpečnosti. Navrhuje sa vyjadrenie úloh krajského prednostu v tejto oblasti nasledovne: „- zodpovednosť vo veciach bezpečnosti štátu, t. j. obrana štátu, bezpečnostná rada kraja, hospodárska mobilizácia, ochrana utajovaných skutočností, krízový štáb kraja, civilná ochrana obyvateľstva, riešenie havarijných situácií a riadenie integrovaného záchranného systému“. 	O   	A 	Text upravený podľa pripomienky	
	Materiál nemá vplyv na zamestnanosť – protirečenie materiálu s predkladacou správou.	O	A	Upresnené	
	Odporúča sa zvážiť rozsah finančných tokov zo štátneho rozpočtu na obce, najmä pokiaľ ide o financovanie preneseného výkonu štátnej správy. 	O	A	Bude riešené v rámci prípravy nadväzujúcich materiálov a zákonov 	
	Daňová prirážka VÚC k dani z príjmov FO zo závislej činnosti, jej nevhodnosť.	O	A	Text vypustený.	
	Zákon č. 544/1990 Zb.  miestnych poplatkoch (príloha č. 1) presunúť do gescie MF SR.	O	A	Text upravený, príloha č. 1 je súčasťou 8. časti materiálu.	
MV SR
(viacero pripomienok má len charakter konštatovania)	Materiál nenadväzuje na analýzu činnosti a financovania okresných a krajských úradov, ktorá už je predložená vo vláde.	O	N	Uznesenie, ktorým bola uložená úloha vypracovať predkladaný materiál, neuložil vypracovať ho tak, aby nadväzoval na analýzu; analýza bola len podkladovým materiálom pre ďalšie práce.	
	Zosúladiť materiál s s Návrhom ďalšieho postupu decentralizácie verejnej správy,, ako aj s návrhom Koncepcie...	Z	A	zosúladené	
	Vypustiť zámer preniesť na zákonom určené obce výdaj osobných dokladov ......	Z	A		
	Vypustiť  aj presun pôsobností na zákonom určené obce vo veciach konania o priestupkoch proti občianskemu spolunažívaniu a proti majetku, ako aj registráciu neziskových organziácií	Z	A		
	Doplniť pôsobnosť obcí vo veciach priestupkov proti poriadku v správe, ktoré bezprostredne súvisia s výkonom ich právomocí.	Z	A		
	Vypustiť presun pôsobností na úseku živnostenského podnikania 	Z	A		
	V materiáli chýba problematika vzdelávania a neodráža už prijaté dokumenty o nej.	O	N	Nie je predmetom materiálu. Úloha vzdelávania vo verejnej správe je v kompetencii MV SR a mala byť predmetom predloženej koncepcie	
	Príprava viacerých návrhov zákonov (príloha č. 1) nie je v súvislosti s decentralizáciou opodstatnená; u MV ide o návrhy zákonov pod položkami 4, 8, 17 a 18; položky č. 28 a 29 nepatria do pôsobnosti MV;	Z	C	Zoznam právnych predpisov vychádzal z Koncepcie usporiadania ... pripravenej MV. Zákony z položiek 28 a 29 budú z gescie MV zo zoznamu vypustené. Ostatné zákony sa dotýkajú procesu decentralizácie tak, ako o tom hovorí predkladný materiál. Príloha je súčasťou materiálu, 8. časti.	
	Úloha v bode C.2. návrhu uznesenia presahuje rámec postavenia a pôsobnosti NKÚ ako nezávislého kontrolného orgánu, ktorý nie je súčasťou výkonnej moci; výkon št. správy prenesený zákonom na samosprávu riadi a kontroluje vláda, pôsobnosť NKÚ v tejto oblasti by sa musela upraviť nielen v zákone o NKÚ, ale aj v ústave.	Z	A		
	Dopracovať časť informatiky o predstave budúceho prepojenia štátnej správy a samosprávy, riešiť nielen technickú stránku informačného systému, ale aj obsahovú, vrátane definovania tokov rozhodujúcich informácií.	O	N	Táto úloha súvisí so zmenami v miestnej (aj keď nielen) štátnej správy, čo mal obsahovať materiál MV SR; nie je predmetom predkladaného materiálu.	
	Prehodnotiť odporúčané zníženie zamestnanosti na KÚ a OÚ v rokoch 2003 – 2004 vo vzťahu k platnému zákonu o štátnej službe.	O	N	Ide o reformný proces, v rámci ktorého dochádza aj k zmenám zákonov, vrátane zákona o štátnej službe	
	V návrhu uznesenia vlády v bode A.3. vypustiť slová „a krajských úradov“, ako aj úlohu pre ministra vnútra v bode B.3., ktorá ide nad rámec pôsobnosti MV a právnu terminológiu najmä pre územnú samosprávu ustanovuje ústava.	Z	A	Úloha upresnená	
	V návrhu uznesenia vlády vypustiť aj bod C.2., pretože úloha presahuje rámec postavenia a pôsobnosti NKÚ a musel by sa upraviť nielen zákon o NKÚ, ale aj ústava	Z	A		
MPSVaR SR	Nesúhlas s formuláciou presunu pôsobností OÚ v oblasti sociálno-právnej ochrany a sociálneho poradenstva do pôsobnosti samosprávy VÚC v časovom horizonte a v rozsahu navrhovanom v projekte; navrhnutá nová formulácia s etapovitým presunom kompetencií.	Z	A		
MP SR	Nesúhlasíme so zlúčením pozemkového úradu v Kežmarku s pozemkovým úradom v Starej Lubovni	O	A	upravené	
	Žiadame vypustiť text pod písmenami e a f v časti 2. Úsek pôdohospodárstva	O	A	upravené	
	Žiadame doplniť v prílohe 1 zákon SNR č.135/1974 Zb. o štátnej správe vo vodnom hospodárstve	O	A	Príloha č.1 upravená podľa podkladov ministerstiev, je súčasťou 8. časti materiálu	
	Je potrebné zjednotiť názvoslovie budúcej miestnej štátnej správy	O	A	Úloha uložená v návrhu uznesenia	
ZMOS
(viacero pripomienok má len charakter konštatovania)	Predložený projekt nerieši decentralizáciu komplexne, nezaoberá sa napr. informatizáciou, vzdelávaním, a ďalšími oblasťami	O	N	Materiál vychádza z Návrhu ďalšieho postupu decentralizácie, ktorý bol schválený vládou 26. februára 2003 a uvedené oblasti nie sú jeho úlohou	
	Zásadný nedostatok materiálu je absolútne ignorovanie potreby daňovej reformy ako neoddeliteľnej súčasti ďalšieho procesu decentralizácie; odkladanie fiskálnej decentralizácie je vážne riziko ohrozujúce ďalšie pokračovanie reformy ako celku.	O	N	Materiál nadväzuje na daňovú reformu a rieši stabilitu a spôsob financovania obcí. Pokračovanie reformy nie je podmienené fiskálnou decentralizáciou	
	Materiál na základe skúseností s prvou etapou reformy verejnej správy nevzbudzuje dôveru, nekorešponduje s ďalšími dvomi materiálmi – Návrhom koncepcie daňovej reformy a Návrhom koncepcie usporiadania miestnej štátnej správy.	O	N	Materiály sú v súlade.	
	Nesúhlas s tvrdením, že materiál nemá finančný ani ekonomický vplyv.	O	N	Nemá. Tieto dopady bude mať až vypracovanie a schválenie konkrétnych legislatívnych návrhov, ktoré založia jednotlivé zmeny so spomínanými dopadmi. Všetky zmeny sa uskutočnia v rámci schválných rozpočtov na roky 2003 a 2004. V tomto zmysle bola predkladacia správa doplnená.	
	Nesúhlas s nadštandardnou kontrolou zo strany štátu a navrhovanou zmenou ústavy 	O	N	Navrhovaná kontrola nie je nadštandardná . Uplatňuje sa prakticky vo všetkých štátoch Európy. Jej detaily budú predmetom prípravy zákonov	
	Nesúhlas s navrhovanými zmenami názvoslovia, obsahujúcimi archaizmy, ktoré na Slovensku nie sú udomácnené, ale napriek tomu neustále až nostalgicky predkladané už v prvej etape reformy. 	O	N	Návrh názvoslovia vychádza z histórie verejnej správy na Slovensku a úprava názvoslovia samosprávy na druhej úrovni vychádza z požiadaviek jej predstaviteľov. Z textu je zrejme zdôvodnenie. 	
	V materiáli je nepresne uvedené, že vláda SR 11. 4. 2000 uznesením č. 230 schválila Koncepciu decentralizácie ... Vláda uvedený materiál zobrala na vedomie ako východisko pre ďalší postup ...	O	N	Bod A.1. predmetného uznesenia znie: „vláda s ch v a ľ u j e koncepciu decentralizácie a modernizácie verejnej správy ako východisko a podklad pre uskutočňovanie ďalších prác na nej s pripomienkami prijatými na rokovaní vlády“.	
	Str. 9 druhý odsek (text o kontrole v samospráve) – vypustiť, obsah je zavádzajúci a nevychádza z pravdivých údajov.	O	A	upravené	
	Str. 13 druhý odsek, posledná veta: povinnosť je už stanovená v § 51 ods. 1 zákona o rozpočtových pravidlách, treba ju striktne dodržiavať.	O	A	Ide o zvýraznenie znenia zákona, ktoré sa nedodržiava	
	Reforma miestnej štátnej správy – táto časť je v rozpore s predloženým materiálom MV SR.	O	A	Materiály sú zosúladené.	
	Str. 25, str. 27: úrady miestnej štátnej správy – zosúladiť s návrhom koncepcie MV	O	A	zosúladené	
	Pri presune kompetencií sa vynárajú obavy; problém je potrebné kvalifikovať exaktne a nie uvádzať dohady (str. 34).	O	A	Ide o popis dnešného stavu, pri preberaní kompetencií malými obcami.Text upresnený	
	Str. 39: „komunálna reforma“ – táto časť je uvedená nedostatočne, je potrebné presne určiť pravidlá a postup komunálnej reformy; 	O	N	V časti 8 je uvedený vecný aj časový postup pri príprave komunálnej reformy	
	Str. 39, bod 2: do skupiny výdavkov je potrebné uviesť aj odvody, ktoré sú podstatnou časťou výdavkov.	O	A	Text upravený.	
	Str. 40: starostovi a primátorovi už nepatrí príplatok za riadenie, pretože nariadenie vlády č. 193/1996 Z. z. (ktoré to umožňovalo) bolo zrušené zákonom o verejnej službe	O	A	Text upravený.	
	Str. 42, prvý odsek- zníženie poslancov OZ – ako sa dá znížiť počet poslancov v malých obciach, keď podľa materiálu je u 1 206 obcí 3 – 5 poslancov?	O	N	Bude riešené v rámci komunálnej reformy	
	Str. 57, druhý odsek: nie je pravdou, že správny orgán sa má pokúsiť o zmier; nesúhlas so zverením rozhodovania na prednostu krajského úradu nominovaného do funkcie politicky.	O	N	Hovorí o tom § 3 ods. 3 správneho poriadku (zák. č. 71/1967 Zb.); tento orgán nerozhoduje, po jeho pozastavení výkonu rozhodnutia má automaticky rozhodovať správny súd.	
ÚV SR, sekcia kontroly	V časti kontrola v územnej samospráve vypustiť z textu slovo “vnútornej“ (str. 8)	O	A	Text upravený. 	
	Doplniť text na str. 56 nasledovne: „Úrad vlády SR, kontrola: dodržiavanie zákonnosti, úloh súvisiacich s výkonom štátnej správy, vrátane preneseného výkonu štátnej správy na samosprávu, ochrany finančných záujmov Európskeho spoločenstva, kontroly vybavovania a prešetrovania petícií  a sťažností.	O	N??	Kontrolou preneseného výkonu pôsobnosti miestnej štátnej správy na samosprávu budú aj budúcnosti vykonávať vecne príslušné rezorty. Nie je vhodné, aby pretrvávala duplicita v tejto oblasti.	
	Vypustiť odrážku ombudsman	O	N	Jeho činnosť má vo vzťahu k orgánom verejnej správy, pri „prešetrovaní“ ich činnosti, kontrolnú povahu, aj keď nie presne vo význame, ktorý zakladajú právne predpisy na úseku kontroly.	
	Vypustiť na str. 57 časť poslednej vety „ako aj kontroly efektívnosti vnútorného kontrolného systému“.	O	A	upravené	
	Z prílohy č. 1 vypustiť bod č. 102	O	A		
	Poukázať na nerealizovateľnosť ustanovení zákona č. 369/1990 Zb. o obecnom zriadení v časti týkajúcej sa možnosti hlavného kontrolóra obce vykonávať svoju činnosť aj pre viaceré obce (str. 8).	O	A	Upravený text	
	Do téz k pripravovanému zákonu o kontrole v územnej samospráve doplniť (odrážkou) spôsob kontroly nad systémom vybavovania petícií a sťažností (str. 55, 56)	O	A		
	Z materiálu a zo zámeru „posilnenia kompetencie NKÚ SR nevyplýva, či by NKÚ voči kontrole v samospráve vykonával aj metodickú pôsobnosť (napr. usmerňovanie postupov, aplikácii zákona o kontrole v samospráve, atď.). uvedené treba riešiť.	O	A	S tým, že táto záležitosť bude konkrétne doriešená v rámci prípravy legislatívy.	
	Z výrazu „menovanie“ nie je zrozumiteľné, či ide o zámer zmeniť spôsob ustanovenia hlavného kontrolóra.	O	A 	Nahradí sa slovami „spôsob ustanovovania do funkcie“.	
	Neuvádza sa, aký by mal byť vzťah kontroly medzi VÚC a obcami. Vyjadriť aspoň tézu. Ide napr. o metodickú pôsobnosť.	O	A	Táto záležitosť bude konkrétne doriešená v rámci prípravy legislatívy.	
	Ak sa pre kontrolóra VÚC predpokladá zaviesť termín župný kontrolór, na úrovni obce je potom primeraný „obecný kontrolór“, bez prívlastku „hlavný“.	O	A	Pri návrhoch zmien legislatívy sa môže táto pripomienka uplatniť tiež.	
NBÚ SR	Pôsobnosť na vydávanie osobných dokladov sa teraz prenáša z PZ SR na okresné úrady, resp. z neho vznikajúci št. orgán. Na zabezpečenie tejto úlohy sa už vynaložili stovky miliónov Sk. Preto sa neodporúča prenesenie týchto pôsobností na obce.	O	A	Text upravený.	
	Upresniť a doplniť pôsobnosti obcí v priestupkovom konaní. 	O	A	Text upravený.	
	Preskúmavanie zákonnosti právnych aktov orgánov územnej samosprávy sa nám nezdá reálne, pretože sa môžu týkať problematiky špecializovanej štátnej správy a úrad prednostu kraja nebude mať na tieto činnosti zamestnancov.	O	A	Upravený text	
BSK
(niektoré pripomienky majú charakter len konštatovania)	V materiáli nie je vymedzený presný, alebo aspoň rámcový finančný rozsah fiskálnej decentralizácie z hľadiska podielu územnej samosprávy na doterajších príjmoch štátu.	O	N	Spôsob financovania je uvedený v časti 6.3. Konkrétne podiely, resp. objemy financií budú definované v zákone o štátnom rozpočte a v zákone o rozpočtovom určení daní	
	Nevyhnutné vyjadriť konkrétnu výšku podielu VÚC na jednotlivých daniach.	O	N	Platí odpoveď na predošlú pripomienku.	
	Riešiť problémy, ktoré by mohli vzniknúť pri napr. prevádzaní polikliník, ako sa uvádza na úseku zdravotníctva (str. 18), písm. d) v prípadoch, ak už v prospech VÚC vzniklo ex lege vlastnícke právo	O	N	Nie je predmetom tohto materiálu.	
	Návrh zlúčiť niektoré novonavrhnuté úrady miestnej štátnej správy	O	N	Návrhy vychádzajú z rezortných materiálov, pričom boli spracované do Koncepcie usporiadania miestnej ....., vypracovanej MV SR.	
	Pandantom 8 KÚ by malo byť 8 krajských súdov.	O	N	Reformu súdnictva, aj jeho štruktúry a organizácie, ako aj reformu správneho súdnictva pripravuje MS SR.	
KÚ v BB
	Projekt predkladá na rokovanie vlády splnomocnenec vlády, pričom je už ukončené pripomienkové konanie k materiálu návrh Koncepcie .... pripravené MV SR.	O	N	Načasovanie vyplynulo z uznesení vlády	
	Nesúhlas s prenesením činnosti na úseku živnostenského podnikania.	O	A	upravené	
	Materiál opomína agendu všeobecnej vnútornej správy (voľby a referendum, registrácia spoločných obecných úradov, združení PO, štátne občianstvo)	O	A	upravené	
	Je potrebné akceptovať návrh na usporiadanie miestnej štátnej správy v tom, aby prvý stupeň výkonu št. správy v oblasti civilnej ochrany a obrany zabezpečoval obvodný úrad.	O	A	upravené	
	Prehodnotiť presun kompetencií v oblasti sociálnych vecí.	O	N	Materiál vychádza z podkladov MPSV a R	
	Na úseku kontroly chýba vnútorná kontrola úradu, finančná kontrola úradu a tiež kontrola preneseného výkonu št. správy na VÚC a obce.	O	A	Upravený text	
	Materiál nerieši majetkovoprávnu oblasť správy majetku štátu	O	N	Nie je predmetom materiálu.	
	Chýba vysvetlenie, akým spôsobom bude zabezpečená prevádzka a funkčnosť štátnych informačných systémov.	O	N	Toto je úloha materiálu návrhu Koncepcie usporiadania miestnej štátnej správy, nakoľko sa týka usporiadania miestnej štátnej správy	
PSK (odbor sociálny)	Presun kompetencií presunúť jednoznačne, nie alternatívne.	O	A	Materiál sa snaží o odstránenie popísaného problému	
	Doplniť text v časti decentralizácie v oblasti soc. vecí aj o útulky a domovy pre osamelých rodičov	O	N	Materiál vychádza z podkladov MPSVaR	
BBSK	Pripomienky ohľadne presunu kompetencií pri regionálnych tratiach	O	N	Vzhľadom na pripomienky MDPaT boli tieto vypustené.	
	Upraviť tabuľku na str. 27, v rezorte MDPaT.	O	A	Tabuľka upravená.	
KÚ v Prešove (odbor soc. vecí)	Návrh presunu pôsobnosti OÚ v oblasti sociálno-právnej ochrany a sociálneho poradenstva do pôsobnosti VÚC nie je v súlade so všetkými cieľmi decentralizácie, ako aj s princípmi predchádzania sociálno-patologickým javom v spoločnosti	O	N	Upravené podľa návrhu MPSVa R.	
Hlavní kontrolóri VÚC	Uložiť ministrovi vnútra vytvoriť expertnú skupinu pre prípravu zákona o kontrole v územnej samospráve	O	N	Zloženie expertnej skupiny pre prípravu zákona je v kompetencií vecne príslušného ministra	
Rada mládeže Slovenska	-	V projekte jasne definovať vzťah a povinnosti miestnych a regionálnych samospráv vo vzťahu k deťom a mládeži v čase mimo vyučovania, 
-	vytvoriť samostatný referát mládeže na odboroch školstva, mládeže a športu v úradoch miestnej samosprávy a VÚC
-	vytvoriť legislatívny priestor pre spoluprácu VÚC a Regionálnych rád mládeže	O	N	-	povinnosti vzťahu orgánov samosprávy definuje platná  
       legislatíva
-	organizačná štruktúra úradov obcí a VÚC je výlučná kompetencia obcí a VÚC a nie je ju možné stanoviť zákonom
-	legislatívny priestor pre spoluprácu VÚC a RRM je vytvorený zákonom 302/2001 Z.z. o samospráve vyšších územných celkov	

Legenda: O – obyčajná pripomienka
	    Z  – zásadná pripomienka	
	    A – akceptovaná pripomienka
	    N – neakceptovaná pripomienka
	    Č – čiastočne akceptovaná pripomienka